WITTENBERGGAARD KLAGEPROCEDURE
Ved overtrædelse af foreningens vedtægter og husorden

I Wittenberggaard har vi aftalt nogle fælles regler for, hvilke hensyn man skal tage til sine naboer og andre andelshavere. Disse er at finde i foreningens husorden (se slutningen af proceduren).

Når man bor i en etageejendom er man nødt til at acceptere, at omkringboende beboere kan høres. Da vores ejendom er rimelig lydt, må man som udgangspunkt have en vis tolerance over for lyde fra de andre beboere. Nabostøj kan både være forårsaget af teknisk udstyr eller af beboernes aktiviteter og adfærd, men bygningens konstruktion og ikke mindst dens lydisolering har en meget stor indflydelse på, i hvor høj grad man er generet af støjen.

Hvad sker der hvis reglerne overtrædes?
Hvis en andelshaver ikke udviser god skik og orden i ejendommen, men udviser væsentligt/kontinuerligt støjende adfærd til gene for de øvrige beboere, kan en klage fremsættes skriftligt til bestyrelsen. Klagen behandles herefter på førstkommende bestyrelsesmøde, og videreformidles til administrator.

Hvis en andelshaver udviser stærkt støjende eller anden type adfærd, som er til stærk gene for de øvrige beboere, så andre andelshavere mener der skal ske noget med det samme, skal Politiet kontaktes på telefon 114.

Overvej venligst disse punkter, såfremt du påtænker at indgive en skriftlig klage:
•	Kan jeg selv gøre noget for at løse problemerne? Tag gerne en samtale med den du ønsker at klage over. Måske er den/de, du ønsker at klage over, ikke bevidst om genen de er skyld i, og I kan sammen finde en god løsning, der fungerer for begge parter på lang sigt.

•	Er andre generet af de samme problemer, så indgiv en fælles klage. Er man flere der skriver under på en klage, står man stærkere end som enkeltperson. Skriv dog kun under på de punkter, du selv kan stå inde for - det kan være, at du bliver indkaldt som vidne senere i forløbet, hvis sagen udvikler sig. 

Hvad gør bestyrelsen, når vi modtager en klage?
Hvis klagen synes væsentlig, vil bestyrelsen/administrator tage skriftlig kontakt til den andelshaver, der klages over, med en beskrivelse af generne og en påmindelse om husordenen. 

Hvad hvis klagen ikke virker?
Så skal der igen indsendes en klage. Bestyrelsen/administrator vil igen tage skriftlig kontakt til andelshaveren, der klages over, og indskærpe at generne skal stoppe øjeblikkeligt.

Hvis det ikke hjælper med dialog og venlige henstillinger, kan bestyrelsen arrangere et konfliktmæglende møde mellem de involverede parter i sagen hos Ejendomsadministrationen 4-B A/S.

I yderste konsekvens kan bestyrelsen/administrator efter gentagne advarsler igangsætte proces vedrørende eksklusion afhængig af klagens karakter, jf. vedtægerne § 21, stk. d. 

Benyt klageskemaet på næste side hvis du ønsker at klage
Skemaet kan sendes digitalt til bestyrelsesmailen på mail@wittenberggaard.dk eller printes og afleveres i bestyrelsens postkasse.

Klageskema - Til brug for klager over gener fra andre andelshavere 

Oplysning om den der klager
Navn		
Adresse		
Telefonnummer		

Oplysning om den der klages over
Navn		
Adresse		

Oplysninger om forholdet der klages over
Beskriv forholdet eller aktiviteten der klages over:	

	
Hvornår foregår/ foregik aktiviteten dato og tidspunkt?		
Hvilke gener medførte det?	

	
Har der været en dialog med den, der klages over?	

	
Øvrige bemærkninger til klagen:	

	

Jeg er indforstået med, at andelshaveren jeg klager over, bliver konfronteret med min klage.

Dato:_______________

Underskrift:________________________Adresse:______________________________

Underskrift:________________________Adresse:______________________________